
     REPUBLIKA HRVATSKA
     TRGOVAČKI SUD U OSIJEKU


U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika BOSTON ENERGETSKA GRUPA d.o.o. za usluge, Marijanci, Josipa J. Strossmayera 117, OIB: 41848668668, povodom zahtjeva Financijske agencije, Regionalni centar Osijek, Podružnica Osijek, za provedbu skraćenog stečajnog postupka nad dužnikom, dana 2. prosinca 2016.   


r i j e š i o    j e

                                                 
I/ Dopušta se povrat u prijašnje stanje, te se ukida rješenje ovoga suda br. St-2169/16-4 od 25. listopada 2016.g. 

II/ Obustavlja se skraćeni stečajni postupak nad dužnikom BOSTON ENERGETSKA GRUPA d.o.o. za usluge, Marijanci, Josipa J. Strossmayera 117, OIB: 41848668668.  



Obrazloženje


            Dana 22. kolovoza 2016.g. Financijska agencija, Regionalni centar Osijek, Podružnica Osijek, je podnijela zahtjev ovome sudu za provedbu skraćenog stečajnog postupka nad dužnikom BOSTON ENERGETSKA GRUPA d.o.o. za usluge, Marijanci, te je povodom objavljenog oglasa putem e-oglasne ploče dana 8. rujna 2016.g., donijeto rješenje ovoga suda br. St-2169/16-4 od 25. listopada 2016.g. kojim se istovremeno otvara i zaključuje skraćeni stečajni postupak nad dužnikom. 

	Dužnik je pravovremeno podnio prijedlog za povrat u prijašnje stanje, navodeći da je isti solventan, da podmiruje sve svoje obveze pravovremeno, o čemu je dostavio kao dokaz Potvrdu o blokadi računa i novčanih sredstava ovršenika, Financijske agencije, RC Zagreb, Podružnica Zagreb od 28. studenog 2016.g. u kojoj stoji da na dan izdavanja ove potvrde – 28. studenog 2016.g., nepodmirene obveze dužnika iznose 0,00 kn. Stoga predlaže da se stečajni postupak obustavi.

Kako postoji opravdani razlog za propuštanje, odnosno donošenje navedene potvrde pravovremeno, to je sud dopustio povrat u prijašnje stanje i ukinuo naprijed navedeno rješenje, dakle odlučio kao u izreci rješenja pod t. I u skladu s odredbom čl. 117. st. 1. i 3. ZPP-a. 

Uvidom u navedenu Potvrdu (list 11 spisa) je utvrđeno da ne postoje stečajni razlozi i nisu ispunjene pretpostavke za otvaranje stečajnog postupka, to je usvajajući prijedlog dužnika, odlučeno kao u izreci rješenja u skladu s odredbom čl. 5., čl. 6., čl. 7. i čl. 433. Stečajnog zakona. 


U Osijeku 2. prosinca 2016.  
 

SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. e-Oglasna ploča
1. Riješeno 
1. kal. 2.1.

